# Arbre

Un arbre és una planta capaç de créixer a més de cinc metres d'altura gràcies a una estructura que forma un tronc, i eventualment ramificacions anomenades branques. Els arbres són plantes perennes que en general viuen molts anys. En el sentit botànic, els arbres són plantes amb fusta veritable. La fusta, coneguda també com a xilema secundari, és produït per una capa de cèl·lules, el càmbium vascular, situada sota l'escorça.

## Citacions

* L'esperança és un arbre florit que es balanceja dolçament amb la bufada de les il·lusions.
    (en castellà) La esperanza es un árbol en flor que se balancea dulcemente al soplo de las ilusiones
       — Severo Catalina del Amo
* L'arbre de la llibertat s'ha de regar de tant en tant amb la sang dels patriotes i dels tirans. És el seu adob natural.
    (en anglès) The tree of liberty must be refreshed from time to time with the blood of patriots and tyrants. It is its natural manure.
       Carta de Thomas Jefferson a William Stephens Smith., 13 de novembre de 1787. — Thomas Jefferson

### Atribuïdes

* La paciència és un arbre d'arrel amarga, però de fruit dolç.
          Frase d'origen persa, algunes fonts indiques que és una citació atribuïda a Jean-Jacques Rousseau. També existeix una variant de la mateixa: "La paciència és amarga, però els seus fruits són dolços."

## Dites populars

* A l'arbre caigut, tots li fan llenya.
* Arbre a terra, tothom li fa guerra.
* Arbre ben plantat, dóna bon resultat.
* Arbre bord no dóna fruit.
* Arbre coput fa ombra encara que done poc de fruit.
* Arbre d'esplet, un any part altre.
* Arbre de bona casta pren un pam i en dóna quatre.
* Arbre de bona casta, pren un pam i per sis basta.
* Arbre gran, abans el trencaràs que el vinclaràs.
* Arbre que floreix, pot donar fruit.
* Arbre que no dóna fruits, bo per a la llenya.
* Arbre que no dóna, al foc para.
* Arbre que siga trasplantat que siga ben regat.
* Arbre sovint mudat, mai ben arrelat.
* Arbre tort quan neix, mai es guareix.
* Arbre vell fa més ombra que el novell.
* Arbre vell i trasplantat, primer mort que arraïlat.
    (var.) Arbre vell i transplantat, primer mort que arrelat.
* Arbre vell, trasplantat a terra nova... no prova.
* Arbres fruiters, fes-los a milers.
* Arbres i amors, mentre tinguen arrels tindran fruits i flors.
* Arbres vells i bons amics, no en té qui en vol.
* Arrima't a bon arbre i tindràs bona ombra.
* Barca molt marinera mareja els arbres i el patró al darrera.
* Cada arbre fa el seu fruit.
* Cada arbre fa ombra segons la llum d'on li ve.
* Com la fulla d'un arbre, cau la bellesa de la cara.
* Conforme és l'arbre, aixina dóna el fruit.
* Costa més criar a un arbre que a un fill.
* D'un mateix arbre, ixen rebrots verds i bords.
* Davall dels arbres plou dues vegades.
* De bon arbre, bon fruit.
* De l'arbre que no saba pel maig llenya en faig.
* De l'arbre sec tots fan estelles.
* De mal arbre ixen males rames.
* De xiquet, se cria l'arbre dret.
* Després de gener poda l'arbre fruiter.
* Els arbres de pinyol, pel novembre s'enterren i pel maig surten al sol.
* Els arbres no deixen veure el bosc.
* Els arbres són com els humans: d'uns ens fan carbó i d'altres sants.
* En la lluna nova, talla l'arbre de fulla eterna.
* Florits els arbres, ni els regues ni els llaures.
* La fortor de l'arbre llança a perdre el fruit.
* La fulla et dirà, i l'ullet, si l'arbre té o no té set.
* Massa fruit trenca la branca.
* Més val l'arbre que les flors.
* No es meneja la fulla de l'arbre sense la voluntat de Déu.
* No es mou la fulla de l'arbre, si no fa aire.
* No hi ha arbre sense ombra.
* Pel fruit es coneixen els arbres.
* Per Sant Joan, creix l'arbre i creix l'infant.
* Quan l'arbre és ben esporgat per l'abril treu el seu esclat.
* Quan l'arbre es meneja, senyal que fa vent.
* Qui a bon arbre s'arrima, bona ombra el cobreix.
* Qui davall d'un arbre s'amaga dues vegades es banya.
* Segons l'arbre, el fruit.
* Si el tronc el tapa l'heura, l'arbre no va.
* Si l'arbre gran vinclar voldràs, abans que el vinclis, el trencaràs.
* Si no vols l'arbre corcat, en lluna vella ha de ser tallat.
* Si serres l'arbre novell, com vols tindre roure vell?
* Sols l'arbre tendre es vincla.
* Tot arbre bord deu esser tallat i mes al foc.
* Val més criar arbres que fer cases.
* Val més un gínjol a la mà que una poma a l'arbre.

## Vegeu també

* Fruita
* Natura

## Referències

* ↑ Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* ↑ Jefferson, Thomas. «Thomas Jefferson to William S. Smith». The Thomas Jefferson Papers Series 1. General Correspondence. 1651-1827. The Library of Congress, 13-11-1787. [Consulta: 4 gener 2015].
* ↑ Rousseau, Jean-Jacques. Oeuvres complètes de J.J. Rousseau. Paris: Verdière; A. Sautele et C. ; A. Dupont et Roret, 1826, p. 551 [Consulta: 31 agost 2014].
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].
* 1 2 3 4 Cinc mil refranys catalans i frases fetes populars, 1965.
* ↑ Alcover, Antoni M.; Moll, Francesc de B. «gínjol». A: Diccionari català-valencià-balear. Barcelona: IEC, 2002.